चतरा: गौरैया पक्षी जो कभी घर-घर की आंगन की शोभा हुआ करती थी। इनकी चहचहाहट से सुबह व शाम होती थी। परंतु आज ये गौरैया कहीं दिखाई नहीं देते हैं। दरअसल में आधुनिक जीवन शैली व बढ़ता प्रदूषण इनके लिए काल साबित हो रहे हैं। खासकर आबादी वाले क्षेत्र में लगाये जा रहे मोबाइल टावर इनके लिए प्राण घातक बनकर रह गये हैं। यही कारण है कि अब गौरैया पक्षी यदा-कदा ही एक-दो कहीं-कहीं दिखाई देती है। गौरैया पक्षियों पर आने वाली आफत का सबसे बड़ा कारण अब मिट्टी से बने खपड़पोष घर अब धीरे-धीरे घटता जा रहा है। लोग ईंट से बने मकानों में रहने लगे हैं। इन मकानों में मार्बल, टाइल्स लगाये जा रहे हैं। वहीं घर में अब महिलाएं न तो गेहूं सुखाती है और ना ही धान कुटती है। ऐसे में इन्हें खाना भी नसीब नहीं होता है। खेतों में कीटनाषकों का प्रयोग बढ़ गया है। जिसके कारण गौरैया को खाने के लिए कीट पतंग नहीं मिल पा रहे हैं। उपर से खेतों में कीटनाषक डाले जाने से गौरैया की जान-माल की क्षति हो रही है। इधर जंगल की धड़ल्ले से कटाई हो रही है। जिससे प्रदूषण तो बढ़ रही रहा है। इनके रहने का आषियाना भी छीन रहे हैं।